Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 914

4. évfolyam „A” tagozat Fejlesztési feladatok – Tananyag Zenei ismeretek, a hangszerkezelés fejlesztése – A brácstambura vertikális pozíciója a tamburazenekari szólambeosztásban. – Tonalitást, hangképet, hangzást, kísérettípust meghatározó szólamának stíluskeretei. – Élénkebb tempójú hangszeres táncdallamok, ill. népdalok harmonizálása és kísérete a népzenei–, elõadói gyakorlatban használatos hangnemekben. – Aszimmetrikus ritmusú (7/8, 9/8) táncdallamok kísérete, finom belsõ hangsúlyok alkalmazásával. – A gyors esztam, a lassú–, és a gyors dûvõ kísérettípus ismerete, a tánctípusok formai elemzése. – Kíséret dúr és moll, valamint dominánsszeptim alap akkordokkal, és fordításaikkal. – A tanult akkordmenetek felismerése kottaképrõl, hagyományos lejegyzésrõl, hallás útján is. – F–dúr, G–dúr, B–dúr, H–dúr, h–moll, c–moll, d–moll akkordok lefogásának gyakorlása. – A ritmikailag pontos brácstambura játék, a gyors és pontos harmóniaváltás gyakorlása. Követelmény Az gyors esztam a lassú és gyors dûvõ kísérettípus ismerete. Pontos, gyors harmóniaváltás. Szokásostól eltérõ akkordmenetek. A zenei kreativitás megnyilvánulása. Az év végi vizsga javasolt anyaga – Három igényes népzenei darab és egy önállóan összeállított táncfüzér, táncrend elõadása koncerten, táncházban.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes